Andres Põhjala teraapia

TALLINN ✨ Teetseremoonia gongihelides
2026-04-09 18:30 - 21:30 (Europe/Tallinn) | TUUM Teraapiaruum, Liivalaia 11/1, 3. korrus, ruum 14, Tallinn, Estonia, 10118, Estonia
Teetseremoonia gongihelides – Rahulik ja meditatiivne õhtu

📍 Koht: TUUM Teraapiaruum, Liivalaia 11/1, ruum 14, III korrus.Sissepääsuks vajuta alumist vasakut kellanuppu nr 14.🎟 Piletid: Tavapilet: 33 € | Sõbrapilet (kahele): 49 €Kohtade arv on piiratud, pileti ost garanteerib koha.

Ootame sind rännakule, kus kohtuvad teetseremoonia vaikne kohalolu ja gongihelide pehme helimaastik.

Seekordne gongimäng on teistsugune kui minu tavaliselt tugevama ja intensiivsema kõlaga seansid – see on loodud rahulikuks süvenemiseks, keha ja meele õrnaks toetamiseks. Helides põimuvad erinevad värvid ja sagedused, mis aitavad loomulikul viisil lõdvestuda ja tasakaalu leida.

✨ Õhtu kulg:🔹Teejoomine – alustame ligikaudu 40-minutilise teetseremooniaga, mille viib läbi Jaanus Leplaan. Istume ringis, joome põlismetsadest korjatud teed ja tuleme kohalolusse.🔹Gongihelid – järgneb 60 minutit lamamisasendis gongihelisid, mis viivad sügavamasse rahu ja vaikusesse.🔹Jagamisring ja lõpetamine – õhtu lõpetame 20-minutilise jagamisringiga teetassi kõrval.

☕ TeetseremooniaTeetseremoonia on lihtne, kuid sügav enesearengupraktika, mis aitab taastada sisemist tasakaalu ja kohalolu. See on võimalus aeglustada, puhata meel, selgendada mõtteid ning kogeda ühendust iseenda ja ümbritsevaga.

🧘 Jaanus LeplaanJaanus elas ja õppis aastatel 2018–2023 tee ja zen keskuses Taiwanis, rännates seejärel Hiina, Taiwani ja Jaapani tuntud teepiirkondades. Ta on Global Tea Hut’i liige alates 2012. aastast ning viib regulaarselt läbi teetseremooniaid Teelise teeõhtutel.

🧘 Andres PõhjalaAndres on terapeudi ja nõustajana töötanud aastaid, ühendades oma praktikas heliteraapia, hüpnoosi ja transpersonaalse psühholoogia lähenemised. Gongihelid on tema jaoks kui teekond nähtavast nähtamatusse – võimalus toetada inimest tema sisemise rahu, tasakaalu ja kohalolu leidmisel.

Vaata kindlasti ka:🔗 https://andrespohjala.com/📷 Instagram https://www.instagram.com/pohjalateraapia🔵 Facebook https://www.facebook.com/andrespohjalateraapia🎥 Tiktok: https://www.tiktok.com/@andresphjala

Piletid → https://fienta.com/et/teetseremoonia-gongihelides

TALLINN 🧘‍♀️ SHINDO VENITUSTUNNID RIITAGA igal kolmapäeval
2026-04-15 18:30 - 19:45, 2026-04-22 18:30 - 19:45, 2026-04-29 18:30 - 19:45 | TUUM Teraapiaruum, Liivalaia 11/1, 3. korrus, ruum 14, Tallinn, Estonia, 10118, Estonia
SHINDO VENITUSTUNNID RIITAGA igal kolmapäeval

📍 Koht: TUUM Teraapiaruum, Liivalaia 11/1, ruum 14, III korrus.Sissepääsuks vajuta alumist vasakut kellanuppu nr 14.🎟 Piletid: 1 tunni hind on 15 eurot. Saab tasuda kohapeal sularahas või Stebby platvormi kaudu (Shindo ja Lomi-Lomi Riitaga) .

Kutsun Sind igal kolmapäeval kl 18:30 Shindo tundi, kus läbi venitus -ja lõdvestusharjutuste , sügava hingamise ja massaaži vabaned kehasse kogunenud pingetest.

Just nimelt! Et minna sügavale lõdvestusse, toetan mina Sind tunnis kerge massaažiga.

Shindo venituste mõjul:⭐️ Paraneb liigeste liikuvus ja verevarustus.⭐️ Vabaneb keha üleliigsetest emotsionaalsetest ja füüsilistest pingetest. Näiteks kaela-õla – ja alaseljapinged leevenevad ja kaovad regulaarsel praktiseerimisel täielikult. Tänu millele on võimalik vabaneda ka pingepeavaludest.⭐️ Aju saab rohkem hapnikku, mille tõttu väsimus ja ülekoormustunne leevenevad.⭐️ Peatub peas keerlev mõtetevoog ja keha saab minna sügavasse lõdvestusse

Shindo sobib kõigile ja ei eelda varasemat kokkupuudet venitus- või kehapraktikatega.

Juba üks tund Shindo venitamist toob märgatava positiivse tulemuse tervesse kehasse ja enesetundesse.

Minu juhendatud Shindo tunnid on rahuliku ja meditatiivse loomuga – just selleks, et oleks aeg ja ruum, kus on võimalik igapäevasest tempost pausi võtta ja kogeda sügavat puhkamist, mis tõstab oluliselt üldist energiataset.

🙋‍♀️ SHINDO JUHENDAJA :Minu nimi on Riita. Shindo venitustunde olen juhendanud alates 2011 aasta sügisest. On olnud perioode, kus mul on 11 tundi nädalas ja ka vähem aktiivseid perioode.

Kui ma ise 2009. aasta varasuvel Shindo tundi sattusin, siis oli see nagu armumine esimest hingetõmbest. Miski selles praktikas puudutas mind väga sügavalt. Kohe nii sügavalt, et teadsin, et SEE on SEE, mida tahan teistega jagada.

See, mis mind puudutas, oli kontakt enda selle osaga, mis oli aastaid olnud sulgunud, elususe tunne.

Nimelt – Shindo tund koosneb venitus-ja lõdvestusharjutustest, sügavast hingamisest ja massaažist. Kõik praktikad iseseisvalt juba väga võimsalt keha avavad ning lõdvestavad, kuid Shindos on need kõik kolm kokku pandud ja võimendavad üksteise mõju veelgi.

Tänapäevases elukorralduses ja ühiskonnas näen tohutut eraldatust inimeste vahel. Inimeste ja looduse vahel. Juba sellepärast on inimestel vaja kokku tulla, koos hingata ja lõdvestuda, et eluvoog inimeste sees ja inimeste vahel saaks liikuma ja puudutaks läbi selle ka meie hingi.

Tunnen, et minu missiooniks elus ongi kujunenud justnimelt päriselt Elus ja Ehe olemist ning iseenda ja inimeste potentsiaali avamist just läbi sellesama – Elususe ja Eheduse.

Vaata ka:Koduleht: https://www.facebook.com/ShindotrennidFacebooki sündmus: https://fb.me/e/7cJyEDe0wKontakt: riita.jaup@gmail.com, 56502114

Piletid: 1 tunni hind on 15 eurot. Saab tasuda kohapeal sularahas või Stebby platvormi kaudu (Shindo ja Lomi-Lomi Riitaga) .

TALLINN 🌙 GONGI SUPERHINGAMINE
2026-04-24 18:30 - 21:30 | Üks Maja, Valdeku 66, Tallinn, Harjumaa, 11615, Estonia
KUUFAASIDE GONGI SUPERHINGAMISE SARI: KUU LOOMINE

📍 Koht: Üks Maja Valdeku 66, Tallinn.🎟 Piletid: Tavapilet: 35 € | Sõbrapilet (kahele): 60 €Kohtade arv on piiratud, pileti ost garanteerib koha.

📀 Gongidel Andres Põhjala💨 Superhingamist juhendab Liina Carolina Forsel

Kingi endale üks sügav lõõgastus ja sisemine harmoonia.

✨ Vabasta stress, ärevus ja alateadlikud blokeeringud, et tunda end kergema ja tasakaalukamana.✨ Lase end kanda gongide helidel ning kogeda muutunud teadvuse seisundit.✨ Avasta Alar Tammingu poolt loodud keha ja meelt vabastava Superhingamise tehnika tervendav mõju.

Lisainfo: Võimalusel võta kaasa pudel veega ning märkmik ja kirjutusvahend. Riietu mugavalt. Helirännak toimub lamades ja kõik vajalik on kohapeal olemas. Lambanahad, joogamatid, pleedid ning väga hubane ja turvaline ruum.

Oled väga oodatud!

⛔️ NB! Hingamis- ja gongirännaku vastunäidustused:

Südamerütmihäired ja südamestimulaatori olemasoluSkisofreenia, epilepsia, krambihoodGlaukoom ja eraldunud võrkkest (või muud rasked ja aktiivsed silmahaigused)Aneurüsm (ajus või kõhus)Rasked neeruhaigusedHiljutine operatsioon või füüsiline vigastusSüdame-veresoonkonna haigused (sh stenokardia, eelnevad südameinfarktid või insuldid)Haigused, mille puhul füüsiline koormus (nt jooksmine, kõndimine) on vastunäidustatudKõrgvererõhktõbi, mida ei suudeta ravimitega kontrolli all hoidaAstma (kaasa inhalaator, kui astma on kerge või mõõdukas)Oluline: Kui Sul on diagnoositud mõni tervisehäire, konsulteeri enne osalemist korraldaja või oma raviarstiga.

💨 SUPERHINGAMINESuperhingamine on 1h 20 minutit kestev hingamisprotsess, mis on kokku pandud holotroopse, transpersonaalse ja transformatiivse hingamiskoolkonna parimatest elementidest. Erinevalt paljudest teistest hingamistehnikatest on superhingamisel hingamisrütm ette antud, kasutatakse kehatööd ja häält selleks, et tõhusalt elu jooksul kehasse kogunenud blokeeringutest ning pingetest vabaneda.

Gongi superhingamine võimaldab alateadvusest tükkhaaval minevikus pooleli jäänud ja allasurutud kogemusi ning kehalisi kui ka emotsionaalseid protsesse ja laenguid taaskäivitada, et need lõpuks ära integreerida (lahustada, vabastada).

Selle tulemusel katkeb närvisüsteemis emotsionaalne side mineviku kogemusega. Süsteemi aga salvestub info olukorrast viisil, et toimunu on möödunud ja praegu on turvaline. See annab omakorda võimaluse sarnastele olukordadele edaspidi teisiti reageerida, harjumuspärastest automaatsetest reaktsioonidest lõplikult vabaneda.

Ligipääs alateadvusele võimaldab otseteed sinna kogunenud stressile, allasurutud emotsioonidele ja trauma tagajärjel tekkinud nii vaimsetele kui ka füüsilistele pingetele ja blokeeringutele – poolikuks jäänud emotsioonilaengutele. Neile juurde pääsemine tähendab võimalust need teadlikult kehaliselt läbi kogeda füüsiliste tundmustena, pooleli jäänud reflekside, impulsside või emotsioonidena.

Igapäevase mõtlemise väljalülitamine, kas osaliselt või tervenisti, võimaldab rohkem keskenduda kogemisele ilma analüüsi ja tähendusi andmata. See loob võimaluse kogetut võtta täpselt sellisena nagu see on. Nii saab närvisüsteem kehas toimuvat lihtsamini ning kergemini lubada, kogeda ja läbi töödelda.

🎶🟡 GONGID JA HELITERVENDUSGong on iidne ja aukartust äratav instrument, millel on võimas ja kõikehõlmav kõla. See püha pill, mida peetakse üheks vanimaks muusikainstrumendiks maailmas, on tuntud oma müstilise heli ja rikkalike ülemhelide poolest. Sellel rännakul saadab meid 6 erinevat gongi, šamaanitrumm ja kristallhelikausid.Gongide vibratsioon viib organismi kiiresti seisundisse, kus keha, meel ja tunded on ühtlases sageduses. Gongihelide maailma sukeldudes hajuvad igapäevaelu mured ja probleemid, luues meeldiva puhkehetke.

Gongi helid mõjutavad aju, viies selle alfa- ja teetalainete seisundisse, mis omakorda toetab loovuse kasvu ja tugevdab immuunsüsteemi. Meie mõtted, tunded, emotsioonid, sõnad ja teod on samuti vibratsioonid, mida me endast välja kiirgame. Gongihelide abil on võimalik neid vibratsioone korrastada, muuta ja tasakaalustada.

Inimesed, kes on osalenud gongimeditatsioonidel ja -tseremooniatel, jagavad tihti tagasisidet, et nad tunnevad end pärast seanssi puhanuna, värskendatuna ja inspiratsioonirohkena. Nad kogevad uusi lahendusi probleemidele, leiavad vastuseid küsimustele ning kogevad sisemist rahu, rõõmu, õndsust ja loovusepuhanguid.

Rännak gongidega on meditatiivne seanss, kus osalejad lamavad või istuvad mugavalt, samal ajal kui heliterapeut või muusik mängib gonge, luues kõikehõlmava heliruumi. See praktika võimaldab sügavat lõdvestust, kus osalejad võivad kogeda meeleseisundite muutumist, visioone või emotsionaalset vabanemist. Helilained aitavad vähendada meeleaktiivsust ja siseneda meditatiivsesse, transilaadse seisundisse, kus keha ja meel saavad algatada oma tervenemisprotsesse.

Helitervendus gongidega on osa laiemast heliteraapia praktikast, mis hõlmab mitmesuguseid instrumente ja tehnikaid helide kasutamiseks tervendamise eesmärgil. See põhineb arusaamal, et kõik universumis, kaasa arvatud inimkeha, vibreerib teatud sagedustel. Gongide sügavad resonantsid aitavad taastada harmooniat keha loomulikes vibratsioonides, leevendades füüsilist pinget ja emotsionaalset stressi.

Gongidega tehtav helitervendus võib pakkuda mitmeid potentsiaalseid hüvesid, sealhulgas:🟡 Stressi ja ärevuse vähendamine. Gongide helide sügav lõõgastav mõju võib aidata vähendada stressi ja ärevuse taset.🟡 Sügavam lõõgastumine ja parem uni. Praktika võib parandada unekvaliteeti, aidates osalejatel kiiremini uinuda ja sügavamalt magada.🟡 Emotsionaalne vabanemine. Rännak gongidega pakub turvalist keskkonda emotsioonide väljendamiseks ja vabastamiseks.🟡 Vaimne selgus ja intuitsiooni suurendamine. Meditatiivne seisund, mida gongid soodustavad, aitab selgitada mõtteid ja tugevdada intuitsiooni.

🙋‍♀️ SUPERHINGAMISE JUHENDAJA :Minu nimi on Liina Carolina, olen 41 aastane naine, ühe täiskasvanud tütre ema.

Akadeemilist haridust oman õigusteaduses, lisaks olen läbinud Transpersonaalse Psühholoogia ja Hüpnoteraapia Erakooli Teadlik Mina kolmeaastase psühhoterapeudi õppe, Tallinna Biosensoorse Psühholoogia Instituudis õppinud kaheksa aastat spetsialisti tasemel biosensoorset psühholoogiat ja bioenergeetikat, millest viimase raames olen sadu tunde õppinud ja praktiseerinud erinevaid hingamistehnikaid muutunud teadvuseseisunditesse sisenemiseks, nende uurimiseks ning oma loomulike, kuid seni varjatud olnud võimete avamiseks ning ellurakendamiseks.

Viimased viis aastat olen juhtinud iseendale kuuluvat kinnisvarafirmat, kuid samal ajal ka nõustanud naisi seksuaaltervise küsimustes, andnud naiste intiimgümnastika treeningtunde koos bioenergeetikaga ning viinud läbi koos Andres Põhjala ja Vilmar Schiffiga erinevates eesti paikades gongihingamise sessioone.

Süvenenud huvi hingamistehnikate ja muutunud teadvusseisundite osas tekkis mul umbes kümme aastat tagasi kui sattusin Alar Tammingu poolt läbiviidavale ja ka tema poolt kokku pandud superhingamise grupisessioonile. Selleks päevaks olin kannatanud juba üle 1,5 aasta depressiooni sümptomite all. Umbes aasta aega olin käinud psühholoogi nõustamisel ning asunud ka ise õppima transpersonaalset psühholoogiat. Kindlasti oli psühholoogist kui ka psühholoogia õpingutest abi, kuid need andsid väga aeglasi tulemusi võrreldes superhingamisega, mis tõstis mind juba kuue korraga depressiooni seisundist välja.

Tookord superhingamisele minnes ei osanud ma ligilähedaseltki nii positiivset tulemust oodata kui ma sealt sain. See on üks põhjuseid, miks ma täna suurest tänutundest selle hingamistehnika vastu gongi helide saatel superhingamist juhendan. See hingamistehnika vabastas mind depressioonist, andis mulle tagasi elamisväärse elu ning kinkis sügava huvi muutunud teadvusseisundite osas, mille kaudu olen ma omakorda õppinud ja avastanud iseenda õnne ja inimeseks olemise kohta rohkem kui ma ealeski ette kujutada oleksin osanud.

🙋‍♂️ ANDRES PÕHJALA – Sõltuvusnõustaja, heli- ja hüpnoterapeut​Töötan terapeudi ja nõustajana erapraksises Andres Põhjala Teraapia. Selle elukutseni jõudsin puhtalt läbi isikliku vajaduse vaimselt ja füüsiliselt terveneda.

Minu südameasjaks on saanud enda ja teiste pärisolemuse avamine ja selle tundmaõppimine, et saaksime rakendada oma tõelist potentsiaali ja elada nauditavat mitmekülgset elu.

Meie pärisolemus peidab ennast aga tihti väärkohtlemiste ja traumade kihi all. Ego kaitsemehhanismid, mis loodi pärisolemuse kaitseks tuleb tasapisi avada.

Väärkohtlemised on loonud HIRMU, HÄBI ja SÜÜTUNDE emotsionaalse Bermuda kolmnurga, kuhu me ennast ära kaotame ja igasugune suunataju kaob. Seetõttu pööran oma töös suurt tähelepanu just emotsioonidele, tunnetele ja eneseteadlikkusele. Annan Sulle kala asemel õnge ja sellega vastutuse iseenda heaolu eest.

Mõistes, et meil on igas eluolukorras erinevaid valikuid, saame hoida oma elu ja heaolu kurssi, ning seega olla ise oma elu kaptenid.

Olen spetsialiseerunud tööle kaassõltuvust- ja sõltuvust kannatavate inimestega, kuna mul on nende komplekssete psühholoogiliste seisunditega enda isiklik kogemus. Ja ka nende seisunditega toime tulemisel. Kuid võtan vastu ka teistsuguste probleemolukordadega inimesi, juhatades neid läbi psühholoogiliste keerdkäikude eneseteadlikkuse ja tervenemise suunas.

Täiendan end pidevalt kaasaaegsete psühhoteraapia lähenemistega, et pakkuda aina paremat psühholoogilist ja hingelist abi oma klientidele, areneda ise inimese ja terapeudina.

Teraapiavaldkond, mida viimasel ajal kirega harrastan, on heliteraapia. Olles elu aeg ärevusega maadelnud, tundsin, kuivõrd lihtne on nii gongirännakul osaledes kui ka ise gonge mängides tulla täielikku kohalolusse. See ongi tervenemise võti. Lihtsalt viska pikali ja lase asjadel juhtuda. Selles tõstetud seisundis ei saa negatiivsed emotsioonid meid endaga kaasa tirida. Keha energiavarud taastuvad. Taastame ühenduse lapseliku rõõmuga. Näeme uusi võimalusi. Oleme võimelised oma elu kõrvalt nägema. Meile tekivad jälle valikud.

Usun siiralt, et meil on alati valik ja muutus on võimalik.

Vaata ka:Koduleht: http://andrespohjala.com/Instagram: https://www.instagram.com/pohjalateraapia/Facebook: https://www.facebook.com/andrespohjalateraapia

Piletid soeta → Fienta ürituselt
